VABILO K SODELOVANJU ZA IZVAJANJE NALOG NA PROJEKTU PREDSEDOVANJA REPUBLIKE SLOVENIJE SVETU EVROPSKE UNIJE 2021 (PSEU) V MZZ

Ministrstvo za zunanje zadeve vabi k sodelovanju študente višjih letnikov dodiplomskega oziroma študente podiplomskega študija za pomoč pri opravljanju nalog, vezanih na projekt PSEU 2021.

Študenti bodo delo opravljali v eni od naslednjih notranjih organizacijskih enot:

* Direktorat za zadeve EU (2 študenta od aprila 2021 do marca 2022)
* Sektor za evropske vsebine (3 študenti od aprila 2021 do marca 2022)
* Sektor za splošne in institucionalne zadeve (2 študenta od aprila 2021 do marca 2022)
* Sektor za mednarodno pravo (5 študentov od junija do decembra 2021)
* Sektor za razvojno sodelovanje in humanitarno pomoč (2 študenta: 1 študent od aprila 2021 do januarja 2022; 1 študent od junija do decembra 2021)
* Sektor za mednarodne organizacije (3 študenti od aprila do decembra 2021)

Zadolžitve študentov so odvisne od notranje organizacijske enote, kamor bodo razporejeni, okvirne so:

* priprava manj zahtevnih dokumentov in gradiv iz področij delovnih skupin PSEU.,
* podpora pri organizaciji in izvedbi dogodkov v času PSEU (sklici, zapisniki, dogovarjane za termine, pomoč pri pripravi gradiv...),
* pisanje in oblikovanje zabeležk, opomnikov in poročil ter opravljanje drugih pomožnih nalog, povezanih z obveznostmi PSEU.



* Diplomatski protokol (1 do 2 študenta od junija do decembra 2021)
* Konzularni sektor (2 študenta od junija do decembra 2021)

Okvirne zadolžitve študentov so:

* Diplomatski protokol: pomoč in podporo pri organizaciji in izvedbi dogodkov.
* Konzularni sektor: pomoč in podpora pri izvajanju konzularnih nalog.

Kandidati, ki se bodo prijavili, morajo izpolnjevati naslednje pogoje:

* državljanstvo Republike Slovenije,
* znanje uradnega jezika,
* znanje angleškega jezika na višji ravni (najmanj B2 - Skupni evropski referenčni okvir),
* študentski status iz naslova dodiplomskega ali podiplomskega študija z možnostjo dela na študentsko napotnico do konca leta 2021.

Prednost pri izbiri (za točko I) bodo imeli kandidati:

* z znanjem uradnih jezikov Evropske unije,
* študijskih smeri evropskih študij, mednarodnih odnosov, politologije, mednarodnih in diplomatskih študij ali prava,
* s poznavanjem uporabe računalniških in spletnih orodij ter videokonferenčnih programov.

Za točko II navedene študijske smeri ne veljajo kot prednost.

Prijava mora vsebovati:

* izpolnjen prijavni obrazec z dokazili, dostopen na povezavi: ………….
* Europass življenjepis;
* motivacijsko pismo v angleškem jeziku.

Zainteresirani kandidati pošljejo prijavo na elektronski naslov [kadrovska.mzz@gov.si](mailto:kadrovska.mzz@gov.si) do srede, 17. 3. 2021.

Kandidati, ki se bodo uvrstili v nadaljnji izbor, bodo vabljeni na razgovor.

Za izbrane kandidate bo opravljen postopek varnostnega preverjanja skladno s 16. a členom Zakona o zunanjih zadevah.

Neizbrani kandidati bodo pisno obveščeni o neizboru.

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.